**Uurimistöö kavandi näidis**

1. Leidke **endale huvipakkuv teema** ja esitage probleem, mida te tahaksite uurida. Probleem sõnastatakse küsimusena. Ei kasutata „kas“ küsimusi, sest nendele on lühivastus ja need ei nõua pikemat arutlust ega uurimist. Head küsimused algavad: kuidas, miks?
2. Seejärel otsite kirjandusest, internetist 2+2 allikat, kust võiksite saada vajalikku informatsiooni. Te ei pea neid läbi töötama, vaid tahan näha allikate vormistamist (vt kodulehelt õppetöö: uurimistöö alt: <http://ag.tartu.ee/img/edit4/filemanager/connectors/php/filemanager.php?mode=readfile&path=%2FUPT_juhend_2015.pdf&config=filemanager.config.json&time=1482911234678>
3. Seejärel sõnastage hüpotees (lühike ja konkreetne vastus oma tõstatatud probleemile)

**Näidis:**

**Kuidas muutuvad/kujunevad osooniaugud Eesti kohal erinevatel aastaaegadel?**

allikate loetelu, mis võiksid siis sisaldada alljärgnevat informatsiooni (kokku 4):

1) kus on juttu osooniaukudest, nende tekkest, tekkepõhjustest.

2)kus on juttu metoodikast, kuidas uuritakse osooniauke.

3) Kuidas ja mida on uuritud Eesti oludes. Mis andmeid on saadud?

Osa allikaid peab tutvustama teie uurimisobjekti ja teised peaksid andma informatsiooni metoodika kohta, kuidas sellist uurimist siis läbi viia.

**Hüpotees:** Osooniaugud on Eesti kohal kõige suuremad suve algul (on lühike oletatav vastus minu esitatud probleemküsimusele! **Ei põhjenda ega selgita!**)